



TEIMPLÉAD PREASEISIÚNA LE HAGHAIDH SCOILEANNA

· Íoslódáil an comhad.
· Líon isteach na sonraí a bhaineann le do scoilse ionas gur féidir leat é a roinnt leis an nuachtán/stáisiún raidió áitiúil agus/nó é a úsáid sa nuachtlitir scoile.
· Ná dean dearmad na codanna nach bhfuil uait a scriosadh.
· Seol roinnt grianghraif dheasa leis na frapaí grianghraf fosta!

Scoláirí áitiúla páirteach i gCeiliúradh Náisiúnta ar Theangacha i rith Sheachtain #ThinkLanguages 2026
Tá [Ainm na scoile] i measc na gcéadta scoil atá páirteach sa cheiliúradh is mó sa tír ar theangacha agus ar chultúir
XX Samhain 2026: Tá scoláirí de chuid [AINM NA SCOILE] ag ceiliúradh leis na mílte duine óg in Éirinn an tseachtain seo mar chuid de Sheachtain #TL 2026, ceiliúradh náisiúnta ar theangacha agus ar chultúir, atá aitheanta mar Imeacht a bhfuil baint aige le hUachtarántacht na hÉireann ar Chomhairle an Aontais Eorpaigh 2026.
Tá breis agus XXX scoláire ó [AINM NA SCOILE] ag glacadh páirt i raon gníomhaíochtaí a dearadh chun ceiliúradh a dhéanamh ar theangacha, ar éagsúlacht chultúir agus ar chaidreamh idirnáisiúnta. Ar fud na tíre, beidh breis agus 19,000 scoláire ó 220 scoil páirteach sa cheiliúradh a bheidh ar siúl idir 16-20 Samhain.
I rith na seachtaine, beidh scoláirí ó [AINM NA SCOILE] rannpháirteach i [CUIR ISTEACH GNÍOMHAÍOCHTAÍ: tráth na gceist, gníomhaíochtaí cultúrtha, aoichainteoirí, scannáin, ceardlanna, ceol, blasranganna teanga, gníomhaíochtaí bunaithe ar théamaí Eorpacha agus araile].
Eagraíonn Teangacha Iar-bhunscoile Éireann, Seachtain #ThinkLanguages trí Languages Connect - Straitéis um Theangacha Iasachta san Oideachas in Éirinn. Spreagann an ócáid scoláirí chun iniúchadh a dhéanamh ar na deiseanna iomadúla pearsanta, oideachasúla, agus gairme a chuireann scileanna teanga ar fáil dóibh.
I gceiliúradh na bliana seo, táthar ag díriú ar an Eoraip mar go bhfuil Uachtarántacht Chomhairle an Aontais Eorpaigh ag Éirinn in 2026. Tá scoláirí ag foghlaim faoin tábhacht a bhaineann le hilteangachas, le tuiscint chultúrtha agus le comhoibriú idirnáisiúnta, agus iad ag déanamh iniúchta ar an mbealach a dtacóidh teangacha le deiseanna staidéir, taistil agus gairme in Éirinn agus ar fud na hEorpa amach anseo.
Deir [AINM AN PHRÍOMHOIDE], príomhoide i(n) [AINM NA SCOILE]: [Cuir isteach ráiteas gairid ó cheannaire scoile nó ó scoláire]. Mar shampla ‘Tá áthas orainn a bheith rannpháirteach i Seachtain #TL 2026. De bharr teangacha tá doirse á n-oscailt ar chultúir nua, ar dhearcthaí nua agus ar dheiseanna nua, agus an tseachtain seo tugtar deis dár gcuid scoláirí eispéireas a fháil air sin ar bhealach spraíúil, mealltach.
Agus Uachtarántacht an AE ag Éirinn i mbliana, tá sé tábhachtach go háirithe do dhaoine óga luach na cumarsáide, na feasachta cultúrtha agus an chaidrimh idirnáisiúnta a thuiscint. Táimid bródúil as a bheith páirteach sa cheiliúradh náisiúnta seo.”
[RÁITEAS MÚINTEORA/SCOLÁIRE]
‘Tá scoláirí ár scoilne tar éis fáilte a chur roimh ghníomhaíochtaí na seachtaine. Cuidíonn Seachtain #TL leo a aithint go bhfuil i bhfad níos mó i gceist le teangacha ná ábhar scoile. Is scil luachmhar iad a thacóidh le hoideachas, gairmeacha agus naisc domhanda sa todhchaí.
I measc aidhmeanna Sheachtain #TL, tá scoláirí a spreagadh le leanúint den staidéar ar theangacha, éagsúlacht chultúrtha a cheiliúradh, agus aird a tharraingt ar an mbealach a dtacaíonn scileanna teanga le gairmeacha, le soghluaiseacht agus le deiseanna idirnáisiúnta.
Dúirt Karen Ruddock, Stiúrthóir Teangacha Iar-bhunscoile Éireann: Tugann Seachtain #TL deis thráthúil, i gcomhthéacs uachtarántacht na hÉireann ar an AE, ceiliúradh a dhéanamh ar an gcumhacht a bhaineann le foghlaim teangacha chun deiseanna a chur ar fáil agus chun forbairt a dhéanamh ar an eolas, ar na scileanna agus ar na dearcthaí a chothaíonn cuimsiú agus folláine; rud a chuireann ar chumas daoine óga teacht faoi bhláth agus a bheith rathúil i ndomhan idirnasctha.’
Chun teacht ar thuilleadh eolais faoi Sheachtain #TL, tabhair cuairt ar
languagesconnect.ie/thinklanguages
-Deireadh-  
  
Cuireann Languages Connect na buntáistí pearsanta, sóisialta, gairmiúla agus eacnamúla a bhaineann le scileanna teangacha iasachta chun cinn i measc príomhoidí, múinteoirí, comhairleoirí gairmthreorach, tuismitheoirí agus páistí. Maoinithe ag an Roinn Oideachais agus Óige, stiúrtha ag Teangacha Iar-bhunscoile Éireann, mar phríomhaidhm de chuid Languages Connect – Straitéis na hÉireann do Theangacha Iasachta san Oideachas 2017-2026. Chun teacht ar an eolas is déanaí, féach ar www.languagesconnect.ie  nó lean muid ar Twitter, Facebook agus Instagram
  
Chun tuilleadh eolais a fháil, déan teagmháil le:
[Cuir isteach teagmhálaí scoile]





